A tizedik évadban a műsor házigazdái Orsovai Reni és Freddie lettek, utóbbi negyedik alkalommal látja el ezt a feladatot. Reni 2018-ban, 2019-ben és 2020-ban mint versenyző vett részt a műsorban – utóbbit meg is nyerte Rácz Gergővel közösen, míg Freddie 2016-ban diadalmaskodott, és az Eurovíziós Dalfesztivál döntőjébe bejutva a 19. helyen végzett 108 ponttal. 2017-ben, 2018-ban és 2019-ben Rátonyi Krisztával közösen ő volt a magyar kommentátora az Eurovíziós Dalfesztiválnak. A műsorvezetők munkáját "A Dal Kulissza" című műsorban ezúttal is Lola és Forró Bence segíti. Előbbi a 2019-es Eurovíziós Dalfesztivál egyik magyar zsűritagja volt, míg utóbbi 2018-ban és 2019-ben a hazai zsűri pontajit ismertette a nemzetközi verseny döntőjében.